text: 600 mink lukket ud af burene
  04 november 2011 kl. 07.37
  Omkring 600 mink er i nat lukket ud af burene på en minkfarm i Guldager ved Esbjerg. Enkelte dyr er kørt ned - og alle indfangede mink er blevet aflivet.
  Minkfarmens ejer, Arne Vogt, Tarp, og naboer har i morgentimerne indfanget de fleste af dyrene, som er lukket ud af burene i løbet af natten.
  
  "Abekatte"
  Arne Vogt oplyser, at dyrene er lukket ud af burene. Samtidig har gerningsmændene fjernet en port, så dyrene har kunnet løbet ud. 
  - Det er jo nok de "abekatte", som er imod minkavl, siger minkavleren om, hvem der står bag.
  
  Minkene aflives
  De undslupne mink er blevet indfanget her til morgen. Naboer og andre har hjulpet. Enkelte dyr er kørt ned - og resten af de indfangede mink er blevet aflivet. 
  - De har været vant til at gå sammen to og to. Men hvis de kommer i bur sammen med andre, risikerer man at de slås og pelsen bliver ødelagt. 
  Samtidig er der risiko for, at de undløbne dyr kan være ramt af sygdom.
  
  Skulle pelses i næste uge
  Minkene hos Arne Vogt skulle pelses i næste uge. Trods aktionen kan pelsen godt bruges i de fleste tilfælde, siger minkavleren til TV SYD.
  - Men det er noget træls noget, siger han om den natlige aktion.
  
  Jægere
  Ane Vogh regner med, at 10-20 mink er sluppet væk fra området, selv om minkavlere og naboer mødte talstærkt op. På få timer kan de undløbne mink komme et godt stykke væk. 
  _ Vi har aftalt med jægere, at de skal forsøge at finde og skyde de sidste mink.
  